ভারতীয় রেল
ভারতে রেল ব্যবস্থা চালু হয় ১৮৫৩ সালে। ১৯৪৭ সালে স্বাধীনতার সময়, দেশে বিয়াল্লিশটি রেল ব্যবস্থা বিদ্যমান ছিল। ১৯৫১ সালে এই সংস্থাগুলির রাষ্ট্রায়ত্ত্বকরণের পর একটি মাত্র সংস্থা স্থাপিত হয় এবং উক্ত সংস্থাটি বিশ্বের অন্যতম বৃহৎ রেল ব্যবস্থায় পরিণত হয়। ভারতীয় রেল দূরপাল্লা ও শহরতলি স্তরে মাল্টি-গেজ ব্যবস্থায় ব্রড, মিটার ও ন্যারো গেজে রেল পরিবহন পরিচালনা করে। এই সংস্থা একাধিক লোকোমোটিভ ও কোচ উৎপাদন কারখানারও মালিক।
চার্চগেট স্টেশন
ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেল পথ শুরু করা হয়।
বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত।